**Odpovede na otázky od uchádzačov a predĺženie lehoty**

Názov zákazky: **Penzión FLÁMM - prístavba technickej časti pivovaru**

**Otázky zo dňa 8.12.2023**

**Otázka č.1:**

V predloženom výkaze výmer pre stavebnú časť objektu je položka č.161\_Dodávka a montáž fotovoltaického systému \_1 súbor. Žiadame o doplnenie PD k tejto položke.

***Odpoveď:*** *V rámci doplnenia prikladáme podklady ku fotovoltickému systému vrátane výkazu výmer.*

**Otázka č.2:**

PD obsahuje časť “Technológia”, výkresovú časť. Predložený výkaz výmer však túto časť neobsahuje. Žiadame VO o doplnenie časti “ Technológia” do výkazu výmer.

***Odpoveď: Bude doplnený výkaz výmer v rámci ďalšieho doplnenia v najbližších dňoch.***

**Otázka č.3:**

PD obsahuje časť “Plynoinštalácia”, ale predložený výkaz výmer túto časť neobsahuje. Žiadame VO o doplnenie časti Plynoinštalácia do výkazu výmer.

***Odpoveď:*** *V rámci doplnenia predkladáme výkaz výmer ku časti „Plynoinštalácia“ .*

**Otázka č.4:**

Objekty SO.04 Prekládka stĺpu el. vedenia a objekt SO.05 Komunikácie a spevnené plochy nie sú súčasťou predloženého výkazu výmer. Máme tomu rozumieť tak, že nie sú ani predmetom našej cenovej ponuky?

***Odpoveď:***  *Objekty SO.04 Prekládka stĺpu el. vedenia a objekt SO.05 Komunikácie a spevnené plochy* ***nie sú predmetom nacenenia v rámci zadania.***

**Otázky zo dňa 12.12.2023**

**Otázka č.5**

V zmysle technickej správy pre Elektrickú inštaláciu, doloženej v časti Elektroinštalácia, chýba vo Vami predloženom výkaze výmer časť bleskozvod a uzemnenie, vonkajšie osvetlenie v zmysle TS , vnútorné oznamovacie rozvody (ŠK,..), pripojenia pre profesie, technológiu a fotovoltaiku. Doplní tieto časti VO do výkazu výmer, alebo nemajú byť súčasťou našej CP?

***Odpoveď:*** ***Bude doplnený výkaz výmer v rámci ďalšieho doplnenia v najbližších dňoch.***

**Otázky zo dňa 15.12.2023**

**Otázka č.6**

Žiadame VO o upresnenie a jasnú špecifikáciu položky č.21 v časti ZTI výkazu výmer, ktorá vo výkaze výmer znie "Nízky odvodnovací žlab s liatinovou ochranou hrany, nerezová mreža dl. 100cm, výška 11cm, odtok DN100" a v PD je popísaná ako " líniové odvodnenie, žľab štrbinový". Zároveň žiadame VO o doloženie výkresov vo formáte dwg, aby bolo možné kontrolné meranie.

***Odpoveď:***  *Platí špecifikácia uvedená v rámci výkazu výmer. Prikladáme výkres vo formáte .dwg kde je možné identifikovať žľaby.*

**Otázky zo dňa 18.12.2023**

**Otázka č.7**

Žiadame VO o doplnenie informácií k položke č.2 výkazu výmer, časti plošina - Zdvíhacia plošina "Dodávka elektro hydraulického systému pre prepravu tovaru medzi poschodiami UP 15".

Doplnenie informácií sa týka hlavne:  
-či ide o plošinu (bez prepravy ľudí), alebo o nákladný výťah  
-aká má byť šachta z hľadiska materiálu, rozmeru, otočenia dverí, nakoľko projekt Požiarnej bezpečnosti sa nezhoduje s projektom v časti Architektúra  
- akú má mať plošina priehlbeň  
- akú má mať plošina nosnosť  
- aký má mať plošina horný prejazd, alebo aká má byť hlava šachty, aká má byť výška kabíny  
- výkaz výmer uvádza UP15, PD uvádza UP 20. Myslí tým projektant typ a teda vie poskytnúť konkrétneho výrobcu požadovanej plošiny?

***Odpoveď:***  *V rámci doplnenia prikladáme podklady ku zdvíhacej plošine.*

Lehota na predkladanie ponúk sa predlžuje do 29.01.2024 do 16:00 hod..

S pozdravom

...........................................

Ing.

Ladislav Káčer

Na základe splnomocnenia